Magnhild Winsnes

Magnhild Winsnes (født 1980) er en norsk animatør, illustratør og tegneserieskaper.

Winsnes har bakgrunn fra Høgskulen i Volda. Hun har blant annet hatt art direction på Torill Koves kinofilm  Hokus Pokus Albert Åberg som kom i 2013, og vært hovedanimatør på Koves Moulton og meg, en film som ble nominert til Oscar i 2015. 

I 2017 debuterte Winsnes med Hysj, en grafisk roman for barn og unge som handler om gryende pubertet. For tegneserieboka fikk hun svært gode kritikker og flere litterære priser: Kritikerprisen, Kulturdepartementets debutantpris og Norske barne- og ungdomsbokforfatteres debutantpris «Trollkrittet».

Bibliografi 
 2017: Hysj, grafisk roman, tegneserie

Referanser

Eksterne lenker 
 

Norske animatører
Norske tegneserieskapere
Norske illustratører
Vinnere av kulturdepartementets barnebokpriser